Helse Midt-Norge

Helse Midt-Norge RHF er det statlige regionale helseforetaket som eier og driver sykehusene i Trøndelag og Møre og Romsdal. Foretaket ble satt i drift i 2002 og har fem helseforetak: Helse Nord-Trøndelag, Helse Møre og Romsdal, St. Olavs hospital, Sykehusapotekene i Midt-Norge og Hemit. 

Totalt driver foretaket ni sykehus, fire apotek og fire rusbehandlingsinstitusjoner, i tillegg til en rekke mindre enheter. Helseforetaket har cirka 22 000 ansatte og forvalter budsjetter for over 28 milliarder kroner.

 Ledelse 
Administrerende direktør siden 2024 er Jan Frich.

Styreleder fra 9. januar 2026 er Per Axel Koch.

 Helseplattformen 
Helse Midt-Norge er deleier i Helseplattformen AS, som utvikler en felles pasientjournal for Midt-Norge.

Referanser

Eksterne lenker



Midt-Norge
Kategori:Etableringer i 2002